kardosdrur/scandi-wiki huggingface dataset:
Høgeørn

Høgeørnen (Aquila fasciata) er en mellemstor ørn med et vingefang på op til 180 centimeter. Den er udbredt i Europa, Nordafrika og Asien. Føden er mellemstore pattedyr og fugle som kaniner og alliker. Jagten foregår dels ved standjagt og dels ved at gennemflyve et område og tage fugle idet de flyver op. De gamle fugle er standfugle.

Beskrivelse 
Høgeørnen varierer i størrelse. Små hanner kan næsten være nede på størrelse med en fjeldvåge, mens store hunner kan være på størrelse med en slangeørn. Proportionerne minder om hvepsevågens. En udvokset fugls fjerdragt har karakteristisk lys krop og mørke vinger, både på undersiden og oversiden. Halen er tværstribet med et bredt sort endebånd. Ungfugle har en rødbrun dragt med distinkte mørke vingespidser. Høgeørnen er udfarvet, når den er tre-fire år gammel.

Udbredelse 
I Vestpalæarktis er arten knyttet til landskaber med maki-vegetation, hvor den bebor åbne bjergområder og kræver en stejl klippevæg som yngleplads.

Høgeørnen er i den internationale rødliste angivet som ikke truet. Dette skyldes, at den er udbredt over et meget stort område, og selv om populationsstørrelsen tilsyneladende er aftagende, sker dette ikke hurtigt nok til, at arten kan betragtes som sårbar.

Kilder/Eksterne henvisninger 

 BirdLife International (2015): Bonelli's Eagle - BirdLife Species Factsheet 

Fugle fra Kina
Fugle fra Sydasien
Fugle fra Vestasien
Egentlige ørne
Spaniens fugle
Circaetus

Circaetus er en slægt af fugle i høgefamilien med syv arter, der fortrinsvis er udbredt i Afrika. Slangeørn er udbredt i Europa og Asien.

Arter 
De syv arter i slægten:
 Slangeørn (Circaetus gallicus)
 Sahelslangeørn (Circaetus beaudouini)
 Hvidbuget slangeørn (Circaetus pectoralis)
 Mørk slangeørn (Circaetus cinereus)
 Båndslangeørn (Circaetus fasciolatus)
 Brun slangeørn (Circaetus cinerascens)
 Slangehøg (Circaetus spectabilis)

Kilder 

 Danske navne på alverdens FUGLE Arkiveret version fra juli 2012.

Slangeørne
Port Blair

Port Blair er hovedstaden i det indiske unionsterritorium Andamanerne og Nicobarerne. Byen ligger på den østlige kyst af øen South Andaman og er den vigtigste indgang til øerne. Port Blair har ca. 112.100 indbyggere.

Historie
Briterne begyndte at interessere sig for Andamanerne i 1788; da Lord Cornwallis, den daværende generalguvernør for Indien, gav løjtnant Archibald Blair og løjtnant R.H.Colebrook fra den britiske marine til opgave om at kortlægge øerne og rapportere tilbage. Deres rapport anbefalede kolonisering. Allerede året efter grundlagde løjtnant Blair det første britiske støttepunkt, som blev kaldt Port Cornwallis. Senere blev navnet ændret til Port Blair.

Transport
Det går færger mellem  Port Blair og Kolkata, Chennai og Vishakhapatnam og omkringliggende øer. Byens lufthavn er Vir Savarkar lufthavn,  med daglige afgange til det indiske fastlandet.

Galleri

Eksterne henvisninger 

Andamanerne og Nicobarerne
Byer i Indien
Falster (skib)

Skibsnavnet Falster har været anvendt på fem skibe i den danske Marine, samt på et antal civile skibe. Navnet henviser til øen Falster.

Krigsskibe 
 Fregatten Falster: Søsat 1742. Var oprindeligt kongelig jagt (Kronjagten Falster), men Christian 6. overlod skibet til Marinen i 1743. Sprang i luften efter brand i 1753.
 Fregatten Falster: Søsat i 1760 og i tjeneste fra 1761. Udgået 1786. 
 Orlogsbriggen Falster: Søsat 1810, og udgået 1827. 
 Kanonbåden Falster: Søsat i 1873 og i tjeneste fra 1875 til 1919. Se også civil tjeneste.
 Minelæggeren Falster: Søsat i 1962 som det første skib i Falster-klassen. I tjeneste fra 1963 til 2000.

Civile skibe 
 Dampskibet Falster: Bygget i Nykøbing Falster 1863 som fragt- og passagerskib. Solgt 1866 og omdøbt til Samsø. I 1880 omdøbt til Prøven. Forlist i 1898.
 Dampskibet Falster: Bygget af Burmeister & Wain 1866 som fragt- og passagerskib på 154 BRT. Solgt 1920 og slettet af Skibsregistret.
 Sandpumperen Falster: Ombygning af kanonbåden Falster, anvendt som sandpumper til 1930. Derefter solgt og omdøbt til Holger. Forlist 1945.
 Motorskibet Falster: Bygget i Skotland 1912 som Innestree. Købt 1927 og omdøbt til Falster. Brugt til olietransport og ombygget til tankskib efter 1930. Solgt flere gange og i 1948 omdøbt til Dangulf Lube.
 Motorskibet Falster: Dampskibet Brockenhuus Schack, bygget i Holland 1906, blev i 1936 ombygget til fragtmotorskib og bar navnet Falster, til det blev solgt i 1941.
 Færgen Falster: Færgen Gedser, bygget i Lübeck i 1963 med IMO-nummer 5404407. Blev i 1968 omdøbt til Falster og anvendt af Moltzau Line A/S. Senere samme år solgt videre som færgen Mille på ruten Juelsminde-Kalundborg.
 Færgen Falster: Bygget i Trondheim med IMO-nummer 7382940, søsat 1974 og leveret 1975. Sejlede nogle få måneder på ruten Gedser-Travemünde, og var derefter chartret ud. Solgt og omdøbt i 1980. Ophugget 2004.
 Færgen Falster Link: Bygget i i Nederlandene i 1969 med IMO-nummer 6910453, og leveret til Townsend Car Ferries Ltd. med navnet Free Enterprise IV. I 1988 solgt til rederi på Bahama-øerne og chartret ud til ruterne Gedser-Travemünde (1988-1990) og Gedser-Rostock (1990-1997) under navnet Falster Link. I 1998 solgt til rederi i Egypten og omdøbt til Tag Al Salam. Ophugget 2006.
 Tankskibet Falster Spirit: Bygget i Sydkorea i 1995 som tankskib på 52.875 BRT med IMO-nummer 9083287. Tilhørte TeeKay Shipping og havde navnet Falster Spirit i perioden 1999-2010.  Hedder nu Sharifa 4.

Noter

Falster i billeder 

Indeks over skibsnavne
Neuenkirchen (Lüneburger Heide)

Neuenkirchen er en kommune i Landkreis Heidekreis i den centrale del af den tyske delstat Niedersachsen. Byen og kommunen har et areal på 96,68 km², og et indbyggertal på godt 5.500 mennesker (2013).

Geografi 
Neuenkirchen ligger i et skov- hede- og moselandskab på Lüneburger Heide, som for en stor del er beskyttede landskaber, herunder Stichter See.

Inddeling 
Ud over Neuenkirchen ligger i kommunen landsbyerne (indbyggertal pr. 1. januar 2009):
 Behningen 74
 Brochdorf 277
 Delmsen 772
 Gilmerdingen 230
 Grauen 322
 Ilhorn 191
 Neuenkirchen 2.596
 Schwalingen 363
 Sprengel 330
 Tewel 565

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Slangeørn

Slangeørnen (Circaetus gallicus) er en mellemstor ørn med et vingefang på op til 195 centimeter. Den er udbredt i Europa, Nordafrika og Asien. Føden består hovedsageligt af krybdyr og i særlig grad slanger. Det er en udpræget trækfugl med vinterkvarter i Afrika syd for Sahelområdet.

Beskrivelse 
Slangeørnen er let at kende på, at et mørkt hoved og forbryst står i kontrast til en lysere underside. Den er noget større end en fiskeørn. Vingerne er lange og brede med en specielt lang og rundet hånd. Bortset fra under svæveflugt fremtræder vingeknoen meget markant, hvilket adskiller arten fra vågerne. Slangeørnen kan "muse" som en tårnfalk, hvilket ikke ses hos andre rovfugle af samme størrelse, bortset fra fiskeørnen.

Stemmen høres ret ofte og består af vellydende, fløjtende lyde. Nogle kan minde om pirolens, mens andre minder om stormmågens.

Udbredelse 
Arten er udbredt i varme og tørre områder, der favoriserer dens foretrukne byttedyr, krybdyr. Dette kan både være områder, hvor fugtigt lavland veksler med heder, græsland og skove samt områder, der er tørre og stenede eller sandede med maki.

Slangeørnen er i den internationale rødliste angivet som ikke truet. Dette skyldes, at den er udbredt over et ekstremt stort område og at populationsstørrelsen, der er stor, tilsyneladende er stabil. På den danske rødliste angives at den uddøde i Danmark i sidste halvdel af 1800-tallet.

Kilder og henvisninger 

 BirdLife International (2015): Short-toed Snake-eagle - BirdLife Species Factsheet

Europas fugle
Fugle fra Centralasien
Fugle fra Sydasien
Fugle fra Vestasien
Vinayak Damodar Savarkar

Vinayak Damodar Savarkar (marathi: विनायक दामोदर सावरकर), født 28. maj 1883 i Nashik, død 26. februar 1966 i Bombay) var en indisk forfatter, politisk aktivist og radikal nationalist. 

Savarkar grundlagde organisationen Akhil Bharatiya Hindu Mahasabha. Han blev dømt af de britiske myndigheder til 50 års strafarbejde på Andamanene, men blev løsladt efter 16 år for i stedet at blive sat i husarrest.

Han udgav i 1923 pjecen Hindutva, som kom til at danne grundlaget for den politiske bevægelse af samme navn – hindutvabevægelse.

Litteratur 
 Siegfried O. Wolf: Vinayak Damodar Savarkar’s „strategic agnosticism“. A compilation of his socio-political philosophy and worldview. (= Heidelberg Papers in South Asian and Comparative Politics; Working Paper No. 51). Universität Heidelberg, 2002 (tekst)

Politikere fra Indien
Forfattere fra Indien
Personer fra Maharashtra
Smart Arridge

Smart Arridge (1872 i Southwick, England – 1947) er en engelsk fodboldspiller, der spillede i Football League for Bootle, Everton, New Brighton Tower og Stockport County. Han spillede desuden for .

Referencer 

Fodboldspillere fra England
Fodboldspillere fra Everton F.C.
Fodboldspillere fra Stockport County F.C.
Fodboldspillere fra Bangor City F.C.
Colin Addison

Colin Addison (født 18. maj 1940) er en engelsk tidligere professional fodboldspiller og nuværende manager.

Baggrund 
Han er født i Taunton, Somerset.

Karriere 
Addison startede hans professionelle, spillende karriere i York City før han skiftede til Nottingham Forest, Arsenal og Sheffield United. Hans trænerkarriere startede, da han overtog posten som spillende manager for Hereford United i 1971 under deres berømte FA Cup 1971–72, hvor de besejrede Newcastle United.

Sidenhen har Addison været manager for for flere klubber i Storbritannien, Spanien, Sydafrika, Kuwait og Qatar.

Referencer

Eksterne henvisninger 
Colin Addison på soccerbase.com

Fodboldspillere fra England
Fodboldspillere fra York City F.C.
Fodboldspillere fra Nottingham Forest F.C.
Fodboldspillere fra Arsenal F.C.
Fodboldspillere fra Sheffield United F.C.
Fodboldspillere fra Hereford United F.C.
Fodboldtrænere fra England
Fodboldtrænere fra West Bromwich Albion F.C.
Fodboldtrænere fra Atlético Madrid
Fodboldtrænere fra Swansea City A.F.C.
Schneverdingen

Schneverdingen er en bykommune i Landkreis Heidekreis i den centrale del af den tyske delstat Niedersachsen. Byen og kommunen har et areal på 234,58 km², og et indbyggertal på godt 18.700 mennesker (2013).

Geografi 
Schneverdingen ligger midt i Lüneburger Heide mellem Soltau mod syd, Rotenburg (Wümme) mod vest og Buchholz in der Nordheide mod nord. Øst for Schneverdingen begynder Naturpark Lüneburger Heide. Sydøst for byen, i Pietzmoor, har floden Böhme sit udspring.

Ud over Schneverdingen ligger i kommunen landsbyerne: Ehrhorn, Großenwede, Heber, Insel, Langeloh, Lünzen, Schülern, Wesseloh, Wintermoor og Zahrensen.

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Darren Adams

Darren Steven Adams (født 12. januar 1974 i Bromley) er en engelsk tidligere professional fodboldspiller, der spillede i the Football League som angriber.

Karriere 
Darren Adams spillede i flere klubber som Cardiff City, Woking og Danson Furness, før han skiftede til Aldershot Town. Han fik sin debut for Aldershot Town mod Bognor Regis Town i august 1996. Adams brugte syv måneder på Recreation Ground før Dover Athletic betalte £3,000 for ham i februar 1997.

Referencer

Eksterne henvisninger 
 Darren Adams  på enfa.co.uk

Fodboldspillere fra England
Fodboldspillere fra Cardiff City F.C.
Fodboldspillere fra Woking F.C.
Fodboldspillere fra Aldershot F.C.
Fodboldspillere fra Dover Athletic F.C.
Fodboldspillere fra Hampton & Richmond Borough F.C.
Fodboldspillere fra Welling United F.C.
Fodboldspillere fra Fisher Athletic F.C.
Fodboldspillere fra Erith & Belvedere F.C.
Hindutva

Hindutva (devanagari: हिन्दुत्व), et ord opfundet af Vinayak Damodar Savarkar i hans pjece Hindutva: Hvem er en hindu fra 1923, er et fundamentalistisk sæt af bevægelser som indgår i hinduistisk nationalisme i Indien.

Paraplyorganisationen Sangh Parivar består af en række Hindutva-grupper som Rashtriya Swayamsevak Sangh (RSS), Bharatiya Janata Party (BJP), Bajrang Dal og Vishwa Hindu Parishad.

Selvom Hindutva-ideologi opstod i begyndelsen af 1900-tallet, fik den første større betydning i slutningen af 1980'erne. To omstridte sager, Shah Bano-sagen og Ayodhya-sagen, mobiliserede mange flere hinduer til bevægelsen. Ayodhya-sagen førte til store optøjer og drab mellem indiske hinduer og muslimer. I løbet af 1990'erne fik Hindutva-partierne politisk magt, og BJP havde regeringsmagten i Indien fra 1998 til 2004 og igen fra 2014.

Hindutva-grupper lægger vægt på at værne om "hinduistiske værdier", og er blandt andet imod den rådende indiske ordning med forskellige love for forskellige religiøse samfund i landet, når det kommer til ægteskab, arv og familie. De er gået imod særbehandling af religiøse mindretal, som f.eks muslimer. Grupperne går også gerne imod vestlig indflydelse som kristelig mission overfor hinduer eller "uhinduistiske skikke" som Valentinsdag.

Referencer

Andre kilder 
 Elst, Koenraad: The Saffron Swastika. The Notion of "Hindu Fascism". New Delhi: Voice of India, 2001, 2 Vols., 
 Elst, Koenraad: Decolonizing the Hindu Mind. Ideological Development of Hindu Revivalism. Rupa, Delhi 2001.
Egeris (Skive)

Egeris er en bydel i Skive. Egeris deles i to af vejen søndre boulevard, hvor Egeris Erhvervsområde ligger vest for vejen, med forskellige industri virksomheder. Øst for vejen ligger beboelse, med villa kvartere samt boligblokke langs Egerisvej.

I bydelen kan man finde Egeris Kirke som ligger under Egeris Sogn, Egeris butikstorv samt Brårup skole.
Egeris ligger mellem bydelene Brårup og Dalgas.

Bydele i Skive
Johan Dahlin

Johan Dahlin (født 8. september 1986 i Trollhättan) er en svensk fodboldspiller, der spiller som målmand for Malmö FF.

Karriere 
I januar 2015 skiftede Dahlin til FC Midtjylland.

Han skiftede den 27. juni 2017 til den svenske klub Malmö FF.

Referencer

Eksterne henvisninger 

 Johan Dahlin på mff.se
 Johan Dahlin på dvenskfotball.se

Fodboldspillere fra Sverige
Fodboldspillere fra FC Lyn Oslo
Fodboldspillere fra Trelleborgs FF
Fodboldspillere fra Malmö FF
Fodboldspillere fra Gençlerbirliği
Fodboldspillere fra FC Midtjylland
Ærkeenglen Uriel

Ærkeenglen Uriel er en af ærkeenglene af post-eksilistisk rabbinske tradition, og også i visse kristne traditioner.

I apokryf, kabbalistiske og okkulte værker er Uriel blevet sidestillet eller forveksles med Urial, Nuriel , Uryan, Jeremiel, Vretil, Sariel, Suriel, Puruel, Fanuel, Jacob, Azrael og Raphael.

Referencer

Eksterne henvisninger 

Engle
Helgener i den østlige ortodokse kirke
Parlamentsvalget i Østrig 2006

Parlamentsvalget i Østrig 2006 blev afholdt den 1. oktober 2006 i Østrig. Ved valget skulle der vælges 183 pladser til Østrigs parlament Nationalrådet.

Valgresultat 

Notater: Kun partier de partier som opnåede repræsentation er listet i tabellen.

Eksterne henvisninger 

Politiske valg i Østrig
Østrig 2006
Mees Siers

Mees Siers (født 6. oktober 1987 i Zelhem) er en hollandsk professional fodboldspiller, der spiller for ÍBV Vestmannaeyjar. Han har tidligere spillet for De Graafschap, AGOVV Apeldoorn,Helmond Sport og SønderjyskE.

Referencer

Eksterne henvisninger 
 Voetbal Mees Siers på vi.nl

Fodboldspillere fra Holland
Fodboldspillere fra De Graafschap
Fodboldspillere fra SønderjyskE
Baldur Sigurðsson

Baldur Sigurðsson (født 24. april 1985) er en islandsk fodboldspiller, der spiller for Stjarnan.

Han har desuden spillet for Völsungur, Keflavík og Bryne FK.

Karriere

SønderjyskE 
Baldur Sigurðsson skiftede i januar 2015 til SønderjyskE fra KR. Han fik sin debut for SønderjyskE i Superligaen den 22. februar 2015, da han startede inde og spillede alle 90 minutter i en 1-0-sejr hjemme over Hobro IK. I sin første halvsæson spillede han otte kampe i Superligaen, mens han i Superligaen 2015-16 spillede syv kampe i efterårssæsonen.

Stjarnan 
Den 15. november 2015 blev det offentliggjort, at han skiftede til islandske Stjarnan, hvor han skrev under på en treårig kontrakt.

Referencer

Eksterne henvisninger 
 Baldur Sigurðsson på ksi.is

Fodboldspillere fra Island
Fodboldspillere fra Bryne FK
Fodboldspillere fra Knattspyrnufélag Reykjavíkur
Fodboldspillere fra SønderjyskE
Fodboldspillere fra Stjarnan
Frans 1. af Sachsen-Lauenburg

Frans 1. af Sachsen-Lauenburg (1510 – 19. marts 1581) var hertug af Sachsen-Lauenburg fra 1543 til 1571 og igen fra 1573 til sin død i 1581.
 
Han var søn af hertug Magnus 1. af Sachsen-Lauenburg og Katharina af Braunschweig-Wolfenbüttel. Han var bror til Dronning Dorothea af Danmark, gift med Christian 3. af Danmark, og Dronning Katarina af Sverige, gift med kong Gustav Vasa af Sverige.

Han blev hertug, da hans far Hertug Magnus 1. døde i 1543. Han abdicerede til fordel for sin søn Magnus 2. i 1571. To år senere blev han hertug igen, og fortsatte som hertug frem til sin død i 1581. Han blev efterfulgt som hertug af sine sønner Magnus 2. og Moritz.

Ægteskab og børn 
Magnus giftede sig i november 1509 med Sibylle af Sachsen (1515-1592). Parret fik følgende børn:

 Albert (1542-1544)
 Dorothea (1543-1586), Hertuginde af Braunschweig-Grubenhagen
 Magnus 2. (1543-1603), Hertug af Sachsen-Lauenburg
 Ursula (1545-1620), Hertuginde af Braunschweig-Danneberg
 Frans 2. (1547-1619), Hertug af Sachsen-Lauenburg
 Henrik 3. (1550-1585), Fyrstærkebiskop af Bremen
 Moritz (1551-1612), Hertug af Sachsen-Lauenburg
 Sidonia Katharina (død 1594), Hertuginde af Teschen
 Frederik (1554-1586)

Hertuger af Sachsen-Lauenburg
Huset Askanien
Tyskere i 1500-tallet
Wolfram Alpha

Wolfram Alpha (også kaldt WolframAlpha og Wolfram|Alpha) er en beregningsmæssig vidensmotor eller svarmaskine udviklet af Wolfram Research. Det er en online søgemaskine som kan svare på faktuelle forespørgsler direkte ved at behandle disse vha. eksterne kilder. Dermed undlader Wolfram Alpha at oplyse en liste med links, som en normal søgemaskine måske ville.

Wolfram Alpha, som blev offentliggjort den 18. maj 2009, er baseret på Wolframs tidligere flagship produkt Mathematica, en beregningsmæssig platform eller redskab som omfatter computer algebra, symbolsk og numerisk beregning, visualisering, og statistik. Yderligere data er samlet fra både akademiske og kommercielle hjemmesider. ChatGPT er blevet forbundet til Wolfram|Alpha.

Overblik 
Brugere indsender normale forespørgsler og matematiske forespørgsler ved hjælp af et tekstfelt. Wolfram Alpha udregner så et svar og giver en relevant visualisering fra en vidensdatabase af organiseret og struktureret data/indhold som kommer fra andre sider.

Teknologi 
Wolfram Alpha er programmeret på 15 millioner linjer af Wolfram Language koder. Søgemaskinen kører på flere end 10.000 CPU'er.
Databasen indeholder lige nu hundredvis af datasæt, såsom "Alt nutidig og historisk vejr". Datasættene er blevet akkumuleret gennem flere år.
De kuraterede (i modsætning til de auto-genererede) datasæt er blevet kvalitetstjekket af flere videnskabsmænd og eksperter i det relevante område, som mener at datasættene er "acceptable".

Features 
Wolfram Alpha kan blandt andet:

 1) løse ligninger
 2) differentiere
 3) integrere

 4) løse differentialligninger
 5) beregne dobbelt integral
 6) beregne triple integral

Se også 

 Maple
 Mathematica

 GeoGebra
 Xcas

Referencer 

Søgemaskiner
Matematikundervisning
Computeralgebrasystem
Regneredskaber
Bikaner (distrikt)

Bikaner ()  er et distrikt i den indiske delstat Rajasthan. Distriktets hovedstad er Bikaner.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  % af befolkningen.

Børn i alderen 0 til 6 år udgjorde  % i 2011 mod  % i 2001. Antallet af piger i den alder per tusinde drenge er 902 i 2011 mod 916 i 2001.

Referencer 

Distrikter i Rajasthan
Bundi (distrikt)

Bundi () er et distrikt i den indiske delstat Rajasthan. Distriktets hovedstad er Bundi.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet af piger i den alder per tusinde drenge er 886 i 2011 mod 912 i 2001.

Referencer 

Distrikter i Rajasthan
Chittorgarh (distrikt)

Chittorgarh () er et distrikt i den indiske delstat Rajasthan. Distriktets hovedstad er Chittorgarh.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  % af befolkningen.

Børn i alderen 0 til 6 år udgjorde  % i 2011 mod  % i 2001. Antallet af piger i den alder per tusinde drenge er 903 i 2011 mod 926 i 2001.

Referencer 

Distrikter i Rajasthan
Churu (distrikt)

Churu () er et distrikt i den indiske delstat Rajasthan. Distriktets hovedstad er Churu.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet af piger i den alder per tusinde drenge er 896 i 2011 mod 911 i 2001.

Referencer 

Distrikter i Rajasthan
Dausa (distrikt)

Dausa () er et distrikt i den indiske delstat Rajasthan. Distriktets hovedstad er Dausa.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet af piger i den alder per tusinde drenge er 859 i 2011 mod 906 i 2001.

Referencer 

Distrikter i Rajasthan
Udaipur (distrikt)

Udaipur () er et distrikt i den indiske delstat Rajasthan. Distriktets hovedstad er Udaipur.

Demografi 
Ved folketællingen i 2011 var der  indbyggere i distriktet, mod  i 2001. Den urbane befolkningen udgør  af befolkningen.

Børn i alderen 0 til 6 år udgjorde  i 2011 mod  i 2001. Antallet af piger i den alder per tusinde drenge er 920 i 2011 mod 947 i 2001.

Referencer 

Distrikter i Rajasthan